Նշենք, որ նախաքննության ընթացքում Գասպարյանը ցուցմունք է տվել այն մասին, որ լրագրողի աշխատանքը խոչընդոտելու միտում չի ունեցել, պարզապես նկատելով, որ իր տարեց հարևանուհին՝ Ջուլիետա Կոկոյանը, վիճաբանում է, մոտեցել է նրան՝ հասկանալու համար, թե ինչ խնդիր է առաջացել: Գասպարյանը նշել է նաև, որ ինքը չի հասկացել, որ իրենց տեսանկարահանող Սիսակ Գաբրիելյանը լրագրող է և իր լիազորություններն է իրականացնում: